Mitjançant la Llei 19/2001, de 31 de desembre, modificada per la Llei 31/2002, de 30 de desembre, de mesures fiscals i administratives, s'ha creat l'ens Infraestructures Ferroviàries de Catalunya amb l'objecte de construir les infraestructures de transport ferroviari que són competència de la Generalitat que el Govern li encomani, de conservar-les i gestionar-les, i també de conservar i gestionar les infraestructures ja construïdes que el Govern li adscrigui.
En el moment actual cal procedir a l'aprovació dels Estatuts de l'ens Infrastructures Ferroviàries de Catalunya per fer possible el seu funcionament.
Per tot això, en virtut de l'article 64 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, a proposta del conseller de Política Territorial i Obres Públiques, i d'acord amb el Govern,
Aprovar els Estatuts de l'ens Infrastructures Ferroviàries de Catalunya que s'adjunten com a annex al present Decret.
Estatuts de l'ens Infraestructures Ferroviàries de Catalunya.
Naturalesa, règim jurídic i funcions
L'ens Infraestructures Ferroviàries de Catalunya, creat per la Llei 19/2001, de 31 de desembre, és un ens públic dels que estableix l'article 1.b.1 del Text refós de la Llei de l'Estatut de l'empresa pública catalana, aprovat per Decret legislatiu 2/2002, de 24 de desembre, que sotmet la seva activitat al dret privat i que gaudeix de personalitat jurídica pròpia, d'autonomia administrativa, econòmica i financera, d'un patrimoni propi i de plena capacitat d'obrar per a complir les seves finalitats.
1.2 L'ens Infraestructures Ferroviàries de Catalunya està adscrit al Departament de Política Territorial i Obres Públiques.
1.3 El domicili de l'ens Infraestructures Ferroviàries de Catalunya s'estableix inicialment a Barcelona, avinguda Josep Tarradellas, núm. 20.
Aquest domicili es podrà modificar per decisió del Consell d'Administració.
2.1 L'ens Infraestructures Ferroviàries de Catalunya es regeix per aquests Estatuts i per les disposicions de la Llei 19/2001, de 31 de desembre; el Text refós de la Llei 4 de l'Estatut de l'empresa pública catalana, aprovat per Decret legislatiu 2/2002, de 24 de desembre; les normes de dret civil, mercantil i laboral, la normativa sectorial en matèria de transports terrestres i, en tot el que sigui aplicable, el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; el Text refós de la Llei de patrimoni de la Generalitat de Catalunya, aprovat pel Decret legislatiu 1/2002, de 24 de desembre, i les normes generals de règim jurídic i procediment de les administracions públiques, en especial les referents al funcionament dels òrgans col·legiats, als procediments aplicables i, en general, les que siguin d'aplicació a aquells actes de l'ens que impliquin l'exercici de potestats administratives.
2.2 L'ens Infrastructures Ferroviàries de Catalunya pot adquirir, reivindicar, permutar, gravar o alienar béns d'acord amb les normes que siguin d'aplicació, concertar crèdits, establir contractes, formalitzar convenis, participar en altres entitats i, en general, dur a terme negocis jurídics admesos en dret i que estiguin relacionats amb el seu objecte.
3.1 Corresponen a l'ens Infraestructures Ferroviàries de Catalunya, com a empresa administradora de les infraestructures ferroviàries, les següents funcions:
a) Construir les infraestructures de transport que li encomani el Govern, i també conservar, gestionar i administrar aquestes noves infraestructures, ja sigui directament o mitjançant una altra entitat de dret públic o dret privat i per mitjà de qualsevol negoci jurídic admès en dret.
b) Conservar, gestionar i administrar, en els mateixos termes expressats per la lletra a), les infraestructures de transport ferroviari ja construïdes que li adscrigui el Govern.
c) Complir qualsevol altra funció que li encomani el Govern i que directament o indirectament estigui relacionada amb la construcció, la conservació i l'administració d'infraestructures de transport ferroviari i, d'una manera especial, les relatives a la redacció d'estudis i projectes i a la gestió, per mitjà de qualsevol negoci jurídic admès en dret, de les infraestructures que indirectament estiguin vinculades a la política de transport ferroviari, als serveis de telecomunicacions i a l'ús d'espais públics.
3.2 L'ens Infraestructures Ferroviàries de Catalunya no pot assumir en cap cas la prestació del servei de mercaderies o de viatgers per ferrocarril, que és competència de les empreses ferroviàries.
4.1 Els contractes d'obres, subministraments i serveis que celebri l'ens Infraestructures Ferroviàries de Catalunya en el desenvolupament de les seves activitats se subjectaran a allò que disposa la Llei 48/1998, de 30 de desembre, reguladora dels procediments de contractació als sectors de l'aigua, l'energia, els transports i les telecomunicacions, per la qual s'incorporen a l'ordenament jurídic espanyol les directives 93/38/CEE i 92/13/CEE.
4.2 Els contractes que pel seu objecte es puguin excloure de l'aplicació de la citada normativa es regiran per les disposicions del Text refós de la Llei de contractes de les administracions públiques, aprovat per Reial decret legislatiu 2/2000, de 16 de juny, el seu Reglament general, aprovat per Reial decret 1098/2001, de 12 d'octubre, i les altres normes de dret administratiu i privat que puguin ser aplicables.
L'ens Infraestructures Ferroviàries de Catalunya es regeix pels òrgans següents:
6.1 El Consell d'Administració d'Infraestructures Ferroviàries de Catalunya és l'òrgan de direcció i control de l'ens i és integrat per una presidència, deu vocalies i una secretaria.
6.2 El president o presidenta del Consell d'Administració d'Infraestructures Ferroviàries de Catalunya és nomenat pel Govern, a proposta del conseller o consellera de Política Territorial i Obres Públiques.
6.3 Les vocalies del Consell d'Administració d'Infraestructures Ferroviàries de Catalunya són designades pel conseller o consellera de Política Territorial i Obres Públiques.
6.4 La secretaria del Consell d'Administració d'Infraestructures Ferroviàries és designada pel mateix Consell, a proposta del president o presidenta.
Règim de funcionament del Consell d'Administració
7.1 El Consell d'Administració es reuneix com a mínim quatre vegades l'any.
També es reunirà en totes les ocasions en què sigui convocat pel president o quan ho proposi la tercera part dels seus membres.
7.2 Per tal que en sigui vàlida la constitució, s'exigeix, en primera convocatòria, l'assistència de la majoria simple dels membres i, en segona convocatòria, l'assistència del president o presidenta i un mínim de tres membres.
7.3 Els acords s'han d'adoptar per majoria simple dels consellers presents, llevat dels següents supòsits, en què caldrà el vot favorable de les dues terceres parts dels membres:
b) Aprovació del pressupost i d'altres aportacions econòmiques no previstes en aquest.
7.4 En cas d'empat, el president o presidenta tindrà vot de qualitat.
7.5 No pot ser objecte d'acord cap assumpte que no figuri inclòs en l'ordre del dia, llevat que hi siguin presents o representats tots els membres.
7.6 Els membres del Consell d'Administració tenen dret a percebre drets d'assistència a les reunions, d'acord amb el que estableix la normativa vigent.
7.7 En tot el que no preveuen expressament aquests Estatuts, el Consell d'Administració es regeix per la normativa aplicable als òrgans col·legiats de Catalunya.
Corresponen al Consell d'Administració d'Infraestructures Ferroviàries de Catalunya les funcions següents:
a) Elaborar l'avantprojecte de pressupost i aprovar la memòria anual de l'ens.
b) Aprovar els contractes, els convenis i els negocis jurídics de qualsevol tipus que siguin necessaris per complir les funcions que l'ens té atribuïdes i, especialment, complir els encàrrecs que el Govern li encomani.
c) Aprovar els programes d'actuació, d'inversió i de finançament.
d) Fixar els preus i les tarifes o qualsevol altre tipus de contraprestació que hagi de percebre l'ens per l'exercici de les seves funcions, d'acord amb el que s'estableixi normativament.
e) Aprovar les plantilles i el règim retributiu del personal.
f) Qualsevol altra que no sigui encomanada expressament al director o directora general, sens perjudici de les facultats de delegació del Consell.
La presidència del Consell d'Administració
El president o presidenta del Consell d'Administració d'Infraestructures Ferroviàries de Catalunya exerceix les funcions següents:
a) Tenir la representació d'Infraestructures Ferroviàries de Catalunya i del Consell d'Administració.
b) Convocar, presidir i aixecar les sessions del Consell d'Administració i de les seves comissions.
La convocatòria s'haurà de fer amb una antelació mínima de 48 hores, llevat dels casos d'urgència, i s'acompanyarà amb l'ordre del dia.
c) Fixar l'ordre del dia, dirigir les deliberacions i dirimir els empats amb el seu vot de qualitat.
d) Aprovar l'adjudicació dels contractes prèviament autoritzats pel Consell d'Administració.
e) Exercir les funcions que li corresponen com a òrgan de contractació de l'ens.
f) Exercir en nom d'Infraestructures Ferroviàries de Catalunya tota mena d'accions i recursos prèvia autorització del Consell d'Administració.
g) Vetllar pel compliment dels acords del Consell.
h) Decidir sobre aquelles qüestions no reservades al Consell o que el Consell li delegui.
i) En general, totes aquelles funcions que el Consell li atribueixi.
10.1 El director o directora general d'Infraestructures Ferroviàries de Catalunya, que és nomenat i separat pel Govern a proposta del conseller o consellera competent en matèria de transports, executa les directrius aprovades pel Consell d'Administració.
10.2 Corresponen al director o directora general d'Infraestructures Ferroviàries de Catalunya les funcions següents:
b) Dirigir, coordinar, gestionar, inspeccionar i controlar totes les dependències, les instal·lacions i els serveis.
c) Exercir la direcció de tot el personal.
d) Exercir les funcions que li siguin delegades pel president en matèria de contractació.
e) Exercir les funcions específiques que el Consell d'Administració li delegui i les que li puguin ser atribuïdes reglamentàriament.
Secretaria del Consell d'Administració
Corresponen al secretari o secretària del Consell d'Administració d'Infraestructures Ferroviàries de Catalunya les funcions següents:
a) Prestar el suport administratiu i tècnic necessari al Consell d'Administració.
b) Participar amb veu i sense vot a les reunions i deliberacions del Consell d'Administració i assessorar-lo conformement a dret.
c) Aixecar les actes corresponents a les reunions que tingui el Consell d'Administració.
d) Estendre els certificats que els membres del Consell d'Administració sol·licitin sobre els acords i les deliberacions de les reunions.
12.1 El personal que presta serveis a l'ens Infraestructures Ferroviàries de Catalunya resta sotmès al dret laboral.
12.2 La selecció del personal de l'ens Infraestructures Ferroviàries de Catalunya s'ha de fer amb publicitat i d'acord amb els principis d'igualtat, de mèrit i de capacitat.
Constitueixen el patrimoni propi de l'ens Infraestructures Ferroviàries de Catalunya:
a) Les infraestructures que construeixi d'acord amb la Llei 19/2001 i aquests Estatuts.
b) Les infraestructures ja construïdes que li siguin atribuïdes com a tal patrimoni pel Govern.
c) Els béns mobles i immobles que siguin necessaris per al compliment de les seves finalitats que li siguin adscrits, en el termes que estableix la normativa sobre patrimoni de la Generalitat.
d) Els béns o els drets que adquireixi per al compliment directe o indirecte de les seves funcions.
Els recursos econòmics d'Infraestructures Ferroviàries de Catalunya són els següents:
c) Els ingressos que obtingui com a conseqüència de la gestió i l'administració de les infraestructures i de les instal·lacions i dependències corresponents.
e) Les operacions de crèdit, de préstec o d'emissió de deute públic i qualsevol altre tipus d'endeutament o emprèstit que pugui concertar, amb l'autorització prèvia del Govern, a proposta del conseller o consellera competent en matèria de finances.
f) Qualsevol altra aportació que li sigui atribuïda.
L'ens Infraestructures Ferroviàries de Catalunya podrà realitzar tota mena d'operacions financeres i, en particular, podrà concertar operacions actives i passives de crèdit i préstec en qualsevol forma, àdhuc mitjançant l'emissió d'obligacions, bons, pagarés i qualsevol altre tipus de passiu financer, dins els límits previstos per les lleis de pressupostos de la Generalitat o, si s'escau, la llei de suplement de crèdit o la llei de crèdit extraordinari corresponents.
16.1 Infraestructures Ferroviàries de Catalunya elaborarà anualment els seus pressupostos d'explotació i capital, en els termes previstos per l'article 13 del Text refós de la Llei de l'Estatut de l'empresa pública catalana, aprovat per Decret legislatiu 2/2002, de 24 de desembre.
16.2 El pressupost d'Infraestructures Ferroviàries de Catalunya ha de ser elevat al Departament d'Economia i Finances pel Departament de Política Territorial i Obres Públiques.
L'ens Infraestructures Ferroviàries de Catalunya queda sotmès al règim de comptabilitat pública en els termes del Text refós de la Llei de finances públiques de Catalunya aprovat per Decret legislatiu 3/2002, de 24 de desembre, i les normes dictades en el seu desenvolupament.
El control econòmic i financer de l'ens Infraestructures Ferroviàries de Catalunya es durà a terme de conformitat amb allò que preveu l'article 16.1 del Text refós de la Llei de l'Estatut de l'empresa pública catalana, aprovat pel Decret legislatiu 2/2002, de 24 de desembre.